Quan Rumania firmó a paz con os sovieticos en 1944, os militars alemans encomenzoron a evacuar a los saxons de Transilvania; esta operación afectó sobretot a los saxons de Nösnerland. Arredol de 100.000 saxons fuyoron debant l'abanze de l'Exercito Royo sovietico, pero lo nuevo gobierno rumán no fomentó a expulsión d'alemans como atros países d'Europa Central y Oriental dimpués d'a fin d'a guerra. Manimenos, se crei que que més de 80.000 saxons transilvans fuoron arrestatos por l'exercito sovietico y ninviatos a campos de triballo en Siberia (u gulags) acusatos d'haber cooperato con os nazis. Os saxons transilvans que permanexioron fuoron perseguitos por o gobierno comunista de Rumania y perdioron gran parte de lurs dreitos politicos como minoría.